**PRORAČUNSKI KORISNIK 10581: OŠ MATIJE VLAČIĆA, LABIN**

**1.OPĆENITO O PLANU PRORAČUNA PRORAČUNSKOG KORISNIKA**

Prihodi i primici Osnovne škole Matije Vlačića Labin za 2024. godinu planirani su u iznosu od 1.567.320 eura te se su u cijelosti prihodi od poslovanja.

Rashodi i izdaci Osnovne škole Matije Vlačića Labin za 2024. godinu planirani su u iznosu od 1.567.500 euro, a raspoređeni su na:

- rashode poslovanja 1.563.000 eura

- rashode za nabavu nefinancijske imovine 8.900 eura

U nastavku obrazloženja daje se tabelarni prikaz plana i izmjena plana prihoda i primitaka te rashoda i izdataka po skupinama i podskupinama.

TABLICA 1.

|  |  |  |  |
| --- | --- | --- | --- |
| **Skupina** | **Naziv prihoda** | **Plan 2023.** | **Plan za 2024.** |
|  | **Prihodi poslovanja** | **1.262.317** | **1.567.320** |
| 63 | Pomoći iz inozemstva i od subjekata unutar općeg proračuna | 961.385 | 1.140.250 |
| 65 | Prihodi od upravnih i administrativnih pristojbi, pristojbi po posebnim propisima i naknada | 64.700 | 53.100 |
| 66 | Prihodi od prodaje proizvoda i robe te pruženih usluga i prihodi od donacija | 3.150 | 109.000 |
| 67 | Prihodi iz nadležnog proračuna i od HZZO-a temeljem ugovornih obveza | 233.082 | 264.970 |
|  | **Prihodi od prodaje nefinancijske imovine** |  |  |
| 72 | Prihodi od prodaje proizvedene dugotrajne imovine |  |  |
| 92 | Rezultat poslovanja | 24.552 | 4.580 |
|  | **Sveukupni prihodi i rezultat poslovanja** | **1.286.869** | **1.571.900** |
|  |  |  |  |
| Skupina | Naziv rashoda | Plan 2023. | Plan za 2024. |
|  | Rashodi poslovanja | 1.264.032 | 1.558.600 |
| 31 | Rashodi za zaposlene | 941.925 | 1.156.810 |
| 32 | Materijalni rashodi | 315.217 | 286.030 |
| 34 | Financijski rashodi | 230 | 60 |
| 37 | Naknade građanima i kućanstvima na temelju osiguranja i druge | 6.660 | 14.000 |
| 38 | Ostale usluge | 0 | 106.100 |
|  | Rashodi za nabavu nefinancijske imovine | 22.837 | 8.900 |
| 41 | Rashodi za nabavu ne proizvedene dugotrajne imovine |  |  |
| 42 | Rashodi za nabavu proizvedene dugotrajne imovine | 22.837 | 8.900 |
|  | **Sveukupni rashodi** | **1.286.869** | **1.571.900** |

**Obrazloženje prihoda i primitaka**

1. **Pomoći iz inozemstva i od subjekata unutar općeg proračuna iznose (63) 1.140.250** **eura** od čega:
   1. Prihod iz državnog proračuna za rashode zaposlenih iznosi 991.500 te u odnosu na 2023. dolazi do povećanja uslijed planiranog povećanja osnovice za obračun plaće i dodatka na plaću.
   2. Tekuće pomoći iz proračuna EU iznose 44.100 te se njima financiraju plaće za pomoćnike prema projektu RAST III. Planirani iznos se povećava u odnosu na 2023. budući da Škola u šk.god.2023/2024 zapošljava 8 PUN odnosno 3 više nego do sada.
   3. Tekuće pomoći proračunskim korisnicima iz proračuna koji im nije nadležan:

* Proračun Općine Raša za plaće u djelatnika u produženom boravku iznose 15.100 EUR
* Proračun Ministarstva znanosti i obrazovanja i Agencije za odgoj i obrazovanje 16.920, a služi za nabavku udžbenika, nastavnih sredstava, mentorstva učitelja te 70.100 eura temeljem Odluke Vlade RH o financiranju učeničkih marendi.
* Županijski proračun za refundaciju rashoda natjecanja i zavičajnu nastavu u iznosu od 2.530 eura.

1. **Prihodi od upravnih i administrativnih pristojbi po posebnim propisima i naknada (65)** jesu prihodi naplaćeni od roditelja za usluge školske kuhinje. Za 2024.godinu planirani su u iznosu od 53.100 eura, a odnose se na sufinanciranje roditelja u rashodima produženog boravka.
2. **Prihodi od prodaje proizvoda i robe te pruženih usluga i prihoda od donacija (66)**
   1. Prihodi od prodaje proizvoda i robe te pruženih usluga odnose se na iznajmljivanje školske sportske dvorane i krovne površine za solarne panele i planirani su u iznosu od 1.000,00 eura
   2. Prihodi od donacija fizičkih i pravnih osoba planirani su u iznosu od 2.000,00 eura, a rasporediti će se na rashode za nabavu nefinancijske imovine i materijalne rashode.

U školskoj godini 2023./2024. Škola sudjeluje u Valamarovom projektu ''Valamar brine za marende fine'' u kojem je škola dobitnik glavne nagrade odnosno gotovih Valfresco obroka za sve učenike u redovitoj nastavi i u produženom boravku. Ugovorom se škola obvezuje Valamaru platiti cijenu obroka od 1,33 prema Odluci Vlade RH o financiranju učeničkih marendi dok razliku do pune cijene Valfrescovih obroka Valamar donira školi. Planirani iznos donacije je 106.000 eura.

1. **Prihodi iz nadležnog proračuna (67)**

Prihodi iz nadležnog proračuna za financiranje redovne djelatnosti planirani su u iznosu od 264.970 eura za financiranje rashoda za redovnu djelatnost Škole, plaća djelatnika u produženom boravku, sufinanciranja plaća PUN i učitelja koji provode program Građanskog odgoja

**OBRAZLOŽENJE RASHODA I IZDATAKA**

Rashodi i izdaci poslovanja planirani su visini 1.567.500 eura

**Rashodi za zaposlene (31)** planirani su u iznosu od 1.156.810 eura do povećanja dolazi zbog planiranja povećanja osnovice za obračun plaće zaposlenih u javnom sektoru, zapošljavanja na neodređeno vrijeme 4 djelatnice u produženom boravku i povećanja broja PUN i stanice PUN.

**Materijalni rashodi (32)** planirani su u iznosu od 286.030 eura, a čine ih:

* Naknade troškova zaposlenima u planiranom iznosu od 40.420 eura te odnose se na prijevoz zaposlenika, stručno usavršavanje zaposlenika te naknade za službena putovanja.
* Rashodi za materijal i energiju planirani su u iznosu od 116.600 eura. Planirani će se iznos utrošiti najvećim dijelom na rashode grijanja i rashode materijala i sirovina za pripremu obroka u drugom dijelu 2024.godine s obzirom da Valamarov projekat završava u lipnju 2024. godine, zatim na sredstva za čišćenje i higijenske potrepštine, materijal za tekuće održavanje, sitan inventar kao nastavna pomagala i ostalo.
* Rashodi za usluge u planiranom iznosu od 119.120 eura. Rashode za usluge većim dijelom čine usluge prijevoza učenika školskim autobusom, te usluge Valfrescovih obroka prema ugovoru iz projekta za prvi dio godine, zatim su tu usluge popravaka i tekućeg održavanja, komunalne i računalne usluge, usluge telefona i pošte i drugo.
* Ostali nespomenuti rashodi u planiranom iznosu od 9.890 eura jesu premije osiguranja zaposlenika i imovine, članarine, naknade za nezapošljavanje invalida, te rashodi za natjecanja učenika

**Financijski rashodi(34)** planirani su u iznosu od 60 eura za bankarske usluge i usluge platnog prometa.

**Rashodi za ostale naknade građanima i kućanstvima(37)** u naravi i iznos od 14.000 eura odnosi se na radne udžbenike učenika kao dio obveznih udžbenika i ne prenosi se na slijedeće generacije već se rashoduje, a financira se iz sredstva MZO prema Odluci Vlade RH o financiranju obveznih udžbenika.

**Rashodi za tekuće donacije u naravi(38)** u iznosu od 106.000 eura odnosi se na donaciju Valamara prema Ugovoru.

**Rashodi za nabavu nefinancijske imovine** planirani su u iznosu od 8.900 eura od toga 5.900 eura planira se utrošiti u nabavku opreme za učionice dok 3.000 eura za nabavku obveznih udžbenika i knjiga.

**2. Pregled prihoda i primitaka, rashoda i izdataka te rezultata poslovanja prema izvorima financiranja za 2024.godinu**

TABLICA 2. - EUR

|  |  |  |  |  |  |
| --- | --- | --- | --- | --- | --- |
| **Naziv izvora prihoda** | **Izvor** | **Planirani rezultat iz 2023.** | **Planirani prihodi 2024.** | **Planirani višak/manjak**  **2023. + planirani prihodi 2024.**  **(kolona 3+4)** | **Planirani rashodi 2024.** |
| **1** | **2** | **3** | **4** | **5** | **6** |
| Opći prihodi i primici | 1.1.001 |  | 121.970 | 121.970 | 121.970 |
| Vlastiti prihodi | 3.9.000001 | 2.000 | 1.000 | 3.000 | 3.000 |
| Prihodi za posebne namjene | 4.9.000001 | 2.000 | 53.100 | 55.100 | 55.100 |
| Prihodi za decentralizirane funkcije osnovnog obrazovanja | 5.1.001 |  | 143.000 | 143.000 | 143.000 |
| Pomoći korisnika | 5.9.000001 |  | 148.750 | 148.750 | 148.750 |
| Pomoći - državna riznica | 5.9.000003 | 0,00 | 991.500 | 991.500 | 991.500 |
| Donacije | 6.9.000001 |  | 108.000 | 108.000 | 108.000 |
| Prihodi od imovine | 7.9.000002 | 580 | 0,00 | 580 | 580 |
| **UKUPNO:** |  | **4.580** | **1.562.920** | **1.567.500** | **1.567.500** |

Izvor 1.1.001 Opći prihodi i primici

Prihodi od nadležnog proračuna iznose od 121.970 eura, a pokrivaju rashode za 5 učiteljica zaposlenih u produženom boravku od kojih 4 sa listopadom 2023.godine postaju stalno zaposlene, 8 pomoćnika u nastavi zatim naknade učiteljima koji provode izvannastavni program Građanskog odgoja te rashode za namirnice kroz shemu školskog voća i rashode energije.

Izvor 5.1.001 Prihode za decentralizirane funkcije osnovnog obrazovanja

Prihodi sa izvora 5.1.001 iznose 143.000 eura, a podrazumijeva planiranje sredstava za tekuće izdatke škole: službenih putovanja, uredskog materijala, energije, usluge telefona, pošte i prijevoza, prijevoz učenika, komunalnih usluga, računalnih usluga, zdravstvenih usluga, ostalih usluga, premija osiguranja i ostalih nespomenutih rashoda poslovanja, materijala za tekuće i investicijsko održavanje, usluge tekućeg i investicijskog održavanja, te kapitalnih ulaganja u manjem iznosu od prethodnog razdoblja zbog nestabilnih i visokih cijena energenata čije su stavke rashoda znatno porasle.

Izvor 3.9.000001 Vlastiti prihodi

Vlastiti prihodi ostvaruju se iznajmljivanjem školske sportske dvorane i krovne površine za solarne panele. Planirani iznos za 2024.godinu iznosi 1.000 eura

Sredstva ostvarena po tom izvoru financiranja podmiriti će troškove materijala za čišćenje i održavanje dvorane te ostale nespomenute usluge.

Izvor 4.9.000001 Prihodi po posebnim namjenama

Prihodi po posebnim namjena jesu prihodi ostvareni od uplata roditelja za produženi boravak. Iznos planirani za 2024.godinu iznosi 53.100 eura te je manji budući da za prvi dio godine udio roditelja u cijeni produženog boravka iznosi 1,19 eura dok po završetku Valamarove donacije puna cijena produženog boravka iznositi će 3,18 eura.

Izvor 5.9.000003 Pomoći korisnika – Državna riznica

Prihod iz državnog proračuna za financiranje rashoda zaposlenih planirani je u visini od 991.500 eura. Rashodi za zaposlenečine rashodi za plaće (bruto), ostali rashodi za zaposlene kao što su naknade za pomoć, božićnica, regres, i drugo te doprinosi na plaće. Do povećanja dolazi povećanjem osnovice za obračun.

Izvor 5.9.000001

Prihodi planirani po ovom izvoru iznose 148.750 od čega:

* Osiguranje pomoćnika u nastavi: planirani iznos za 2024.godinu iznosi 44.100 za 8 PUN.
* Prihodi za financiranje rashoda zaposlenih u produženom boravku od strane Općine Raša iznose 15.100 eura
* Planirani iznos prihoda od strane MZO i AZOO iznosi 87.020 od čega će se financirati rashodi nabavke obveznih udžbenika i radnih materijala za školsku godinu 2024/2025., edukacije i nastavni materijal za voditelja županijskog stručnog vijeća i od 1.1.2023. Odlukom Vlade RH učeničke marende.
* Prihodi od pomoći županijskog proračuna planirani su u visini od 2.530 eura a financirati će rashode odlaska učenika i mentora na županijska natjecanja te projekta ''zavičajna nastava''.

Izvor 6.9.000001 Prihodi od donacija

Prihodi od donacija pravnih i fizičkih osoba za 2024.godinu planirani su u iznosu od 108.000 eura, a financirati će dio cijene obroka u redovitoj nastavi i obroci učenika u produženom boravku shodno nagradnom natječaju i Ugovoru sa tvrtkom Valamar.

**2. OBRAZLOŽENJE POSEBNOG DIJELA PRORAČUNA**

**Zakonska osnova:**

Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)

Zakon o proračunu („Narodne novine“ broj: 144/21.),

Pravilnik o proračunskim klasifikacijama (NN 26/10, 120/12, 01/20),

Pravilnik o proračunskom računovodstvu i računskom planu (NN 124/14, 115/15, 87/16, 3/18 i 126/19,108/20),

Državni pedagoški standard osnovnoškolskog sustava odgoja i obrazovanja („Narodne novine“ broj: 63/08 i 90/10),

Upute za izradu proračuna lokalne samouprave Grada,Odluku o kriterijima, mjerilima i načinu financiranja decentraliziranih funkcija osnovnog obrazovanja,

Godišnji plan i program rada za školsku godinu 2023/2024. donesen u 6.listopada 2023.god. Školski kurikulum OŠ Matije Vlačića Labin za školsku godinu 2023./2024, donesen u 6.listopada 2023.god.

**Opis i cilj programa:**

Škola obavlja djelatnost osnovnog odgoja i obrazovanja sukladno Zakonu o odgoju i obrazovanju u osnovnoj školi i srednjoj školi i Državnom pedagoškom standardu osnovnoškolskog sustava odgoja i obrazovanja.Osnovnoškolsko obrazovanje ostvaruje se na temelju Godišnjeg plana i programa rada, te Školskog kurikuluma koji se donose na početku svake školske godine.

Rad Škole odnosno nastava je organizirana u petodnevnom radnom tjednu u jednoj smjeni - jutarnjoj.

Organizacijski se provodi u obliku redovne nastave, izborne nastave, dopunske nastave, dodatne nastave, satova razrednika te izvannastavnih aktivnosti i izvanškolskih aktivnosti*.* U školi se također provode i ostali programi koji omogućavaju i poboljšavaju kvalitetniji boravak učenika kao što je produženi boravak te programi i projekti koje Škola sama osmišljava i razne druge tematske radionice za učenike.

Školu polazi 355 učenika u 18 razrednih odjela i dvije školske zgrade. U matičnoj zgradi organiziran je odgojno obrazovni rad za 328 učenika od prvog do osmog razreda. PŠ Rabac polazi 27 učenika od prvog do četvrtog razreda u dvije kombinacije.

Produženi boravak organizirani je u matičnoj zgradi, a za učenike iz PŠ Rabac od 2020. godine održava se u PŠ Rabac. Na program produženog boravka polazi 138 učenika (stanje rujan 2023) u pet grupa.

**Planirana sredstva:**

Za provedbu ovog programa planirana sredstva iznose 1.571.900 eura

**Pokazatelji uspješnosti :**

Uspješnost se vidi na konkretnim rezultatima učenika na pojedinim natjecanjima te naročito uspjeh svih učenika na kraju nastavne godine. Rizici su eventualni nedostatak sredstava za realizaciju planiranih programa i otežani uvjeti za izvođenje nastavnog procesa. Neprovođenjem ili djelomičnim provođenjem ovakvih programa i aktivnosti dovodi se u pitanje primjena standarda ili zakonskog minimalnog standarda u školi, te zadovoljavanje potreba djece i njihovih roditelja na području Grada Labina za odgojem, naobrazbom, prehranom, rehabilitacijom i socijalnom skrbi.

**Aktivnost A500003: Financiranje djelatnosti osnovnog obrazovanja**

**Aktivnost K500001: Kapitalna ulaganja osnovnog školstva**

Ove se aktivnosti ostvaruju iz decentraliziranih funkcija financiranja, iz gradskog proračuna te iz prihoda po posebnim namjenama.

Decentralizirane funkcije su rashodi koji su posebnim zakonima za osnovno i srednje školstvo preneseni na JLS kao pomoći izravnanja za decentralizirane funkcije. Podrazumijeva planiranje sredstava za tekuće izdatke škole: službenih putovanja, uredskog materijala, energije, usluge telefona, pošte i prijevoza, prijevoz učenika, komunalnih usluga, računalnih usluga, zdravstvenih usluga, ostalih usluga, premija osiguranja i ostalih nespomenutih rashoda poslovanja, materijala za tekuće i investicijsko održavanje, usluge tekućeg i investicijskog održavanja, te kapitalnih ulaganja, čija se visina utvrđuje Odlukom o kriterijima, mjerilima i načinu financiranja decentraliziranih funkcija osnovnog školstva Grada Labina, koja se donosi na temelju Odluke Vlade RH Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstava.

Kapitalna ulaganja Škola u 2024.godini i dalje su smanjena su uslijed nestabilnog tržišta energije i visokih cijena energenata te su sredstva preusmjerena na rashode za grijanje i električnu energiju.

U školi je organizirana školska marenda te od 1.1.2023 Odlukom Vlade RH u iznosu od 1,33 eur po učeniku financirana je iz državnog proračuna. Planirani su rashodi služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Budući da škola sudjeluje kroz nagradni natječaj u projektu tvrtke Valamar ''Valamar brine za marende fine'' dio cijene obroka biti će donacija tvrtke sukladno nagradnom natječaju i Ugovoru o donaciji. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u školskom restoranu.

Škola je uključena u projekt Školska shema – besplatnih obroka voća, povrća i mlijeka za školsku djecu. Tim se projektom želi povećati unos svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece.

Kroz ovu aktivnost prikazani su i rashodi za učitelje i tehničko administrativno osoblje koji se u cijelosti financiraju iz državnog proračuna.

**Aktivnost A500004: Produženi boravak:**

Od 2005. godine škola provodi i Program Produženog boravka, od 01.09.2021. po cijeni od 3,18 eur dnevno, uključeno je ukupno 138 učenika (stanje rujan/2023.). U produženom boravku zaposleno je 5 učiteljica čija sredstva za rashode plaće osigurava Grad Labin te u omjeru na broj djece iz područja Općine Raša dio financirana ista općina. Od listopada 2023. 4 učiteljice sklapaju ugovor na neodređeno. Roditelji u rashodima za zaposlene sudjeluju sa 1,19 eura po danu od dana upisa do zahtjeva za ispisom. Rashodi prehrane financiraju se od strane roditelja sa 1,99 eura po danu korištenja usluge. Tijekom razdoblja siječanj – lipanj 2024 taj dio financira Valamara sukladno nagradnom natječaju i Ugovoru o donaciji. Provođenjem programa socijalne zaštite (osiguravanje učeničkih marendi), koji je sastavni dio programa Grada osigurava se bolji standard učenika slabijeg socijalnog statusa, i to za 9 učenika čije troškove produženog boravka podmiruje Grad Labin.

**Aktivnost A500005: Dodatne aktivnosti učenika i osoblja u školi**

Škola sustavno tijekom školske godine provodi uočavanje, praćenje i poticanje darovitih učenika, te se organizira dodatni rad prema njihovim sklonostima, sposobnostima i interesima. Učenici sudjeluju na natjecanjima i smotrama školske, županijske, državne, pa čak i međunarodne razine, koja organizira Ministarstvo znanosti i obrazovanja, Agencija za odgoj i obrazovanje i drugi organizatori uz suglasnost Ministarstvo znanosti i obrazovanje, te u programima namijenjenim nadarenim učenicima.

Kroz tu se aktivnost financiraju i mentorstva učitelja kao naknadu za uvođenje pripravnika u nastavni proces, stručna osposobljavanja i stručna vijeća našeg voditelja županijskog aktiva fizike i tehničke kulture.

**Aktivnost A500006: Osiguranje pomoćnika učenicima s teškoćama**

Osiguranje pomoćnika u nastavi aktivnost je kojim se nastoji izjednačiti mogućnosti svih učenika, unaprjeđenje položaja djece s teškoćama i njihovih obitelji te stvaranje uvjeta za njihovo aktivno sudjelovanje u građanskim, društvenim i kulturnim aktivnostima njihovih zajednica. Za školsku godinu 2023./2024. Škola ima 8 pomoćnika u nastavi, a sredstva su osigurana kroz program RAST III.

Od 1.1.2024. Grad Labin donosi Odluku o povećanju satnice PUN na teret svog proračuna te su u skladu sa donesenom Odlukom povećani su iznosi u financijskom planu Škole.

**Aktivnost A50007: Financiranje izvannastavnih projekata i drugo**

Sredstva po ovoj aktivnosti planirana su za provođenje školskih projekata kojima se potiče i poboljšava obrazovanje naših učenika.

U našoj se školi aktivno provodi implementacija zavičajne nastave te se kroz brojne nastavne, izvannastavne aktivnosti i terensku nastavu učenicima približava njihov zavičaj i njegovi ljudi i običaji. Dio tih rashoda pokriva se iz sredstava Istarske županije kroz njihov program Zavičajne nastave dok dio iz donacija pravnih i fizičkih osoba.